Za sezono 1987 je moštvo pripravilo izboljšan dirkalnik FW11B. Tokrat dirkača nista ponovila iste napake in Piquet je osvojil dirkaški naslov, moštvo pa drugi zaporedni konstruktorski naslov prvaka. Lotus je v tej sezoni dobival enake motorje, zato se je Ayrton Senna lahko na več dirkah boril za zmago, toda no mogel resneje ogroziti Williamsovih dirkačev. Mansell je osvojil šest zmag, dve več od Piqueta, ki pa je osvojil kar sedem drugih mest. Po nesreči Manslla na treningu pred dirko za Veliko nagrado Japonske, je moral izpustiti zadnje dve dirki, in naslov je dokončno pripadel Brazilcu.